KOMISSION DIREKTIIVI,
annettu 9 päivänä syyskuuta 1991,
rehujen lisäaineista annetun neuvoston direktiivin 70/524/ETY liitteiden muuttamisesta (91/508/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission direktiivillä 91/336/ETY(2), ja erityisesti sen 7 artiklan,
sekä katsoo, että
direktiivissä 70/524/ETY säädetään, että liitteiden sisältö on säännöllisesti mukautettava tieteen ja tekniikan tietämyksen kehitykseen; liitteistä on tehty koonnelma komission direktiivillä 91/248/ETY(3);
"salinomysiininatrium"-antibiootin, "neohesperidiinidihydrokalkoni"-makeuttajan, D3-vitamiinin ja aminohappojen rauta(II)kelaattihydraatin muodossa olevan "rauta"-hivenaineen uutta käyttöä on tutkittu laajalti tietyissä jäsenvaltioissa; saadun kokemuksen perusteella näyttää siltä, että nämä uudet käyttötavat voidaan sallia koko yhteisössä,
tietyt tutkimukset ovat herättäneet epäilyjä karotenoideihin kuuluvan "violaksantiinin" tehosta; tämän väriaineen käyttö olisi sen vuoksi kiellettävä,
uuden kokkidiostaatin käyttöä on tutkittu menestyksekkäästi tietyissä jäsenvaltioissa; tämä uusi käyttötapa olisi väliaikaisesti sallittava kansallisella tasolla, kunnes se hyväksytään yhteisön tasolla, ja
tässä direktiivissä säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 70/524/ETY liitteet tämän direktiivin liitteen mukaisesti.
2 artikla
Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 30 päivänä marraskuuta 1992. Niiden on ilmoitettava tästä komissiolle.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi on osoitettu kaikille jäsenvaltioille.
Tehty Brysselissä 9 päivänä syyskuuta 1991.